Source: http://www.asfeu.sk/operacny-program-vzdelavanie/faq-casto-kladene-otazky-ziadatelov/opv-20111107-soro/opravneni-ziadatelia-opravnene-aktivity-a-ostatne/
Timestamp: 2017-09-24 10:24:50+00:00

Document:
Hlavná stránka Operačný program Vzdelávanie Archív FAQ OPV-2011/1.1/07-SORO Oprávnení žiadatelia, oprávnené aktivity a ostatné
1. Môže škola, ktorá bola podporená v rámci poslednej výzvy pre opatrenie 1.1 Premena tradičnej školy na modernú, resp. realizovala projekt v rámci OPV, opäť žiadať o podporu v rámci aktuálnej výzvy s kódom OPV-2011/1.1/07-SORO zverejnenej 26. 9. 2011?
2. Ktoré školy sa môžu zapojiť do výzvy s kódom OPV-2011/1.1/07-SORO?
Aktuálna výzva s kódom OPV-2011/1.1/07-SORO je určená stredným školám v zriaďovateľskej pôsobnosti samosprávnych krajov, krajských školských úradov (t. j. aj špeciálnym stredným školám) a iných ústredných orgánov štátnej správy, cirkevným a súkromným stredným školám v zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
To znamená, že v zmysle § 32 školského zákona sú oprávnenými žiadateľmi stredné školy typu - gymnázium, stredná odborná škola a konzervatórium a v zmysle § 95, ods. 1, pism. c) školského zákona stredné školy pre žiakov so zdravotným znevýhodnením, bližšie špecifikované v § 98 školského zákona.
Do skupiny oprávnených žiadateľov v zmysle prechodných ustanovení § 161, ods. 17 školského zákona patria aj stredné odborné učilište a učilište chápané ako stredná odborná škola v zmysle školského zákona.
3. Je možné, aby na výzvu pre stredné školy v rámci opatrenia 1.1 reagovali aj praktické školy v zriaďovateľskej pôsobnosti krajských školských úradov?
Nie. V zmysle podmienok oprávnenosti definovaných v rámci výzvy s kódom OPV-2011/1.1/07-SORO sa pod špeciálnou strednou školou pre potreby predmetnej výzvy rozumie stredná škola pre žiakov so zdravotným znevýhodnením definovaná v § 98 školského zákona.
4. Od ktorého mesiaca sa odporúča naplánovať začiatok projektov?
ASFEU odporúča naplánovať začiatok projektov najskôr na september 2012.
5. Je v zmysle tejto výzvy oprávneným žiadateľom aj osemročné gymnázium a všetky jeho ročníky?
Do skupiny oprávnených žiadateľov v zmysle tejto výzvy a v súlade s ustanoveniami školského zákona, § 32 (pozri FAQ č. 2) a § 41, patria aj stredné školy typu osemročné gymnázium (vrátane súkromného osemročného gymnázia). Oprávnenou cieľovou skupinou sú žiaci strednej školy, t. j. všetci žiaci osemročného gymnázia (vrátane súkromného osemročného gymnázia).
6. Je v zmysle tejto výzvy oprávneným žiadateľom aj spojená škola, ktorá má 2 zložky: strednú odbornú školu pre žiakov s telesným postihnutím a praktickú školu?
V prípade strednej (aj špeciálnej) školy, ktorá tvorí jednu z organizačných zložiek spojenej školy, sa oprávnenosť v rámci výzvy posudzuje na základe štatútu školy (zohľadňuje sa pôsobnosť, postavenie, organizácia školy atď.), ako aj ďalších podmienok definovaných vo výzve. Oprávnený žiadateľ musí v rámci tejto výzvy disponovať právnou subjektivitou, byť registrovaný minimálne 1 rok pred vyhlásením výzvy a sídliť na území SR. V prípade, že organizácia žiadateľa vznikla zlúčením, splynutím či rozdelením, do doby registrácie organizácie pred vyhlásením výzvy sa počíta aj doba registrácie právneho predchodcu organizácie sídliaceho na území SR. Súčasne platí, že ak by spojená škola so samostatnou organizačnou zložkou - strednou odbornou školou pre žiakov s telesným postihnutím - bola oprávneným žiadateľom výzvy, musí aktivity projektu zamerať len na cieľové skupiny pedagogickí zamestnanci špeciálnej strednej školy a žiaci špeciálnej strednej školy. Spojená škola nemôže predkladať projekt s organizačnou zložkou – praktická škola – z dôvodu jej neoprávnenosti (pozri FAQ č. 3.).
7. Môžu si podať projekty aj zriaďovatelia škôl?
Nie, zriaďovatelia stredných škôl nepatria v rámci aktuálnej výzvy medzi oprávnených žiadateľov.
8. Môžu si podávať projekty v rámci OPV aj školy s menej ako 200 žiakmi?
9. Môže oprávnený žiadateľ podať v rámci tejto výzvy viaceré žiadosti o NFP?
Počet žiadostí o NFP, ktoré môže oprávnený žiadateľ predložiť v rámci predmetnej výzvy, nie je obmedzený. ASFEU bude akceptovať nielen predložené viaceré žiadosti o NFP jedným žiadateľom s rozdielnymi oprávnenými aktivitami a súčasne rozdielnou oprávnenou cieľovou skupinou, ale aj predložené viaceré žiadosti o NFP jedným žiadateľom, ktoré sa medzi sebou líšia aspoň oprávnenými aktivitami, resp. aspoň oprávnenou cieľovou skupinou. Zároveň platí, že žiaci rôznych ročníkov strednej školy predstavujú rozdielne cieľové skupiny.
10. Môžu byť cieľovými skupinami v projekte pedagogickí zamestnanci aj žiaci školy?
V rámci zverejnenej výzvy sú oprávnenou cieľovou skupinou pedagogickí zamestnanci a žiaci strednej (aj cirkevnej a súkromnej) školy a špeciálnej strednej školy v zmysle podmienok definovaných v jej úplnom texte.
11. Môžu byť cieľovou skupinou žiaci nadstavbového štúdia?
Nadstavbové vzdelávanie predstavuje nadväzujúcu formu odborného vzdelávania na strednej odbornej skole. V zmysle zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov, § 46 ods. 1 sa „nadstavbové štúdium organizuje v odboroch vzdelávania stredných odborných škôl, ktoré nadväzujú na predchádzajúce odborné vzdelávanie a prípravu v príbuznom odbore vzdelávania ukončeného stredným odborným vzdelaním, a ukončuje sa maturitnou skúškou“. Zároveň ods. 2 ustanovuje, že „nadstavbové štúdium poskytuje vyššiu úroveň všeobecného a široko profilovaného odborného vzdelávania a prípravy, ktorou sa žiaci a) zdokonaľujú pre kvalifikovaný výkon povolania a špecializujú sa na výkon niektorých technicko-hospodárskych činností prevádzkového charakteru, b) pripravujú sa na ďalšie vzdelávanie“. Vzhľadom na tieto skutočnosti sa dá konštatovať, že žiakov nadstavbového štúdia strednej odbornej školy je možné chápať ako oprávnenú cieľovú skupinu predmetnej výzvy.
12. Môže oprávnený žiadateľ výzvy – stredná škola - zahrnúť do oprávnenej cieľovej skupiny v projekte aj žiakov alebo pedagogických zamestnancov iných stredných škôl?
Nie, oprávnenou cieľovou skupinou musia byť žiaci, resp. pedagogickí zamestnanci strednej školy, ktorá je predkladateľom žiadosti o NFP.
13. Môžu mať školy v projekte partnerov?
Nie, v aktuálne vyhlásenej výzve sa princíp partnerstva neuplatňuje.
16. Aký názov žiadateľa máme uvádzať do žiadosti o NFP, máme vychádzať z Výpisu z registra organizácií alebo použiť názov uvedený v zriaďovacej listine?
21. Je možné rozšíriť pracovnú náplň riaditeľa školy o funkciu manažéra projektu a kto to môže urobiť?
22. Do ktorého formulára môžem uviesť nepriame cieľové skupiny?
Zaregistrovať sa treba elektronicky vypísaním a odoslaním Žiadosti o aktiváciu na adrese http://www.itms.sk/. Na tejto stránke je zverejnený aj návod na vyplnenie žiadosti. Po elektronickom odoslaní vyplnenej žiadosti je potrebné žiadosť vytlačiť a podpísať žiadateľom a úradne overiť podpis štatutárneho orgánu žiadateľa.
25. Formulár žiadosti o NFP je vo formáte PDF a zatiaľ sa do neho nedajú vpisovať údaje. Niečo sme si nevšimli?
26. Počas vypĺňania žiadosti o NFP cez ITMS je možné s formulárom žiadosti o NFP pracovať, resp. podľa potreby ho dopĺňať?
27. Je možné konzultovať otázky k žiadosti o NFP pred jej odoslaním prostredníctvom verejného portálu ITMS a jej následným doručením do ASFEU?
Žiadateľ môže získať potrebné informácie prostredníctvom konzultácií v sieti regionálnych informačných kancelárií priebežne. Informácie sú poskytované telefonicky, písomne a osobne. Termín osobnej konzultácie je možné vopred dohodnúť telefonicky s manažérom publicity OPV v každej regionálnej informačnej kancelárii. Osobné konzultácie sa poskytujú v pracovných dňoch od 9.00 hod. do 15.00 hod. odo dňa vyhlásenia výzvy do 14. novembra 2011. Týmto dátumom začínajú predbežné kontroly formálnej správnosti (PKFS) predkladanej žiadosti o NFP a jej príloh. Kontakty na Regionálne informačné kancelárie sú zverejnené na internetovej stránke ASFEU www.asfeu.sk, ako aj v prílohe k výzve č. 11.
28. Kedy môžeme využiť osobné konzultácie zamerané na PKFS predkladanej žiadosti o NFP a jej príloh?
Žiadateľovi sa odporúča využiť možnosť osobných konzultácií zameraných na PKFS predkladanej žiadosti o NFP a jej príloh, a to v ktorejkoľvek regionálnej informačnej kancelárii ASFEU. V termíne od 14. novembra 2011 do uzávierky prijímania žiadostí o NFP, t. j. do 28. novembra 2011, bude kontrola formálnej správnosti žiadosti o NFP prebiehať na základe termínu, ktorý si žiadateľ zarezervuje v rezervačnom systéme uverejnenom na internetovej stránke ASFEU www.asfeu.sk. Vzhľadom na personálne možnosti ASFEU je počet konzultácií obmedzený na jednu návštevu žiadateľa pre konkrétnu aktuálnu výzvu. Čas osobnej konzultácie je vyhradený na 1,5 hodiny.
29. Ako postupovať pri odosielaní a vytlačení žiadosti o NFP cez verejný portál ITMS?
30. Naša škola má vytvorenú e- learningovú platformu a chce v rámci projektu doplniť a rozšíriť jej obsahovú časť o vytvorené učebné materiály, je to oprávnená aktivita a výdavky s tým sú oprávnené výdavky?
Tvorba učebných materiálov v súlade s oprávnenými aktivitami výzvy ako vzdelávacieho obsahu e-learningu, ich následné zapracovanie do systému a inovované vyučovanie realizované takouto formou sú oprávnenou aktivitou. Za oprávnené výdavky sa budú považovať však len výdavky, ktoré sa viažu na tvorcov učebných materiálov a pedagogických zamestnancov, ktorí overujú ich využitie vo vyučovacom procese s uplatnením inovovaného učebného obsahu e-learningu.
Upozorňujeme, že v žiadnom prípade nesmie ísť o nákup a tvorbu technických podmienok pre realizáciu e-learningu, je teda zakázaný nákup licencie, dodávka služieb na vytvorenie e-learningového portálu, pridávanie modulov rozširujúcich funkcionalitu e-prostredia a podobne.
31. Je oprávnenou aktivitou projektu školenie, ktorého cieľom nie je získanie certifikátu/osvedčenia v zmysle rámcovej aktivity 1.1.3, ale je potrebné k nadobudnutiu istých špeciálnych zručností potrebných pre realizáciu aktivít projektu?
Áno, aj takéto školenie môže byť oprávnenou aktivitou, a to v primeranom rozsahu ako čiastková aktivita k odbornej aktivite, ktorá nie je zaradená pod rámcovú aktivitu 1.1.3 (neviaže sa na 2. špecifický cieľ výzvy) a je potrebná k získaniu istých špeciálnych zručností potrebných pre realizáciu aktivít projektu, napríklad zaškolenie pedagogických zamestnancov k zložitejším didaktickým prostriedkom (interaktívna tabuľa, učiace stroje, trenažéry).
Avšak po podpise zmluvy o poskytnutí nenávratného finančného príspevku v procese samotnej realizácie projektu bude pri posudzovaní oprávnenosti takto vzniknutých výdavkov predmetom skúmania, či sa nejedná o vzdelávanie v zmysle rámcovej aktivity 1.1.3 (podmienenej cieľom získania certifikátu/osvedčenia).
32. Ako máme chápať podmienený povinný ukazovateľ „Počet absolventov SŠ, ktorí sa zúčastnili aktivít projektu“ v kontexte cieľovej skupiny žiaci strednej školy?
Tento ukazovateľ je určený pre projekty zamerané na cieľovú skupinu žiakov stredných škôl, u ktorých je predpoklad, že do ukončenia realizácie aktivít projektu absolvujú strednú školu. To znamená, že by malo isť najmä o žiakov posledného ročníka strednej školy. Upozorňujeme, že výber tohto ukazovateľa je potrebné previazať s projektovým ukazovateľom dopadu „Počet absolventov SŠ, ktorí sa do 12 mesiacov úspešne umiestnili na trhu práce resp. v nadväzujúcom stupni vzdelávania“.
33. Ako je to s lehotou ukončenia realizácie aktivít, t. j., ktorý najneskorší rok môže byť uvedený vo formulári žiadosti o NFP (napr. v tab. 11, 12 a 15)? Rok 2013 alebo môže to smerovať až do roku 2015?
Áno, môže. Závisí to od plánovaného začiatku realizácie aktivít projektu s ohľadom na plánovanú dĺžku jeho realizácie na odporúčaný najskorší termín pre začatie realizácie aktivít projektu – september 2012.
34. Aký rok máme uvádzať do tabuľky žiadosti o NFP č. 12. Hodnoty merateľných ukazovateľov a č. 15. Súlad s horizontálnymi prioritami. Rok v ktorom budeme podávať výzvu, alebo rok, ktorý uvádzame ako rok začatia realizácie aktivít projektu v Podrobnom opise projektu (príloha č.1 ŽoNFP)?
Vyplňte jednotlivé časti ŽoNFP podľa pokynov, teda v tabuľke ŽoNFP č. 12 a č. 15 je rokom pre stanovenie východiskovej hodnoty, rok podania ŽoNFP a pre naplnenie hodnôt je to rok predpokladaného ukončenia projektu. V Podrobnom opise projektu uveďte mesiac a rok, ktorým plánujete začať projekt s ohľadom na odporúčaný najskorší termín pre začatie realizácie aktivít projektu – september 2012. Z uvedeného vyplýva, že rok pre stanovenie východiskovej hodnoty ukazovateľov môže byť rozdielny s predpokladaným rokom začatia realizácie aktivít projektu, no rok predpokladaného naplnenia plánovaných hodnôt projektových ukazovateľov musí byť zhodný s predpokladaným rokom ukončenia realizácie aktivít projektu.

References: § 32
 § 95
 § 98
 § 161
 § 98
 § 32
 § 41
 § 46